Document ID: /roh_data/filtered/fineweb-2-filterrobots_roh.jsonl.gz/62305

Il project «betrifft:frauen entscheiden» va a la fin suenter dus onns cun in simposi dal fatg a Bregenz. La finamira dal project è stada da motivar e rinforzar buobas e dunnas giuvnas da s'interessar per funcziuns da manar e decider.
Temas èn sa verifitgadas
En in'emprima fasa dal project èn vegnidas rimnadas datas. Quellas han verifitgà las temas da Tamara Gianera, la manadra dal post per egualitad tranter um e dunna en il Grischun.
Sutrepreschentà en economia e politica
Las datas mussian che las dunnas sajan effectiv fitg sutrepreschentadas cunzunt en l'economia. Là èn be 3% dunnas en funcziuns da manar u da decider. Dentant er en la politica èn dunnas sutrepreschentadas. En il Cussegl grond dal Grischun èn per exempel be 19% dunnas.
Perquai hai er dà ina segunda fasa cun in parlament da buobas, scolaziuns da politica ubain er da social media. Tamara Gianera spera fitg ch'i dettia en in pèr onns puspè in project sumegliant e che las cifras guardian lura ora in zic meglier che uss.
RR actualitad 08:00